Serena Williams

**Serena Jameka Williams** (lahèr 26 Sèptember 1981) iyâ arèya orèng Afro-Amerika sè dhâḍdhi petenis tunggal potrè proffesional dhunnya, bân kèya è sebbhut mantan petenis tunggal potrè No. 1 dhunnya versi  *Women's Tennis Association* (WTA). Jarèya trètan ngode otabâ alè' kanḍung juara tènis potrè  sa dhunnya kèya èsebbht Venus Williams. Patènis potrè a kolè' celleng bi'  tèngghi 175 cm rèya satèya ngennangèn è Palm Beach Gardens, Florida, Amerika Serikat bân è angghâp mènangka sala sèttong pemaèn tènis sè palèng jago sapanjâng jhâman.

Patènis potrè Amerika Serikat rèya lahèr è Sagninaw, Michigan, Amerika Serikat bân terjun ka dhunnya tenis pro sejjâk Sèptember 1995. Rèya pamaèn nomer sèttong sa dhunnya pas rèya bân iyâ arèya patènis sè palèng towa sè toman negghu gelar rèya. Sampè' 8 Juni 2015, rèya la negghu gelar rèya selama 244 Minngu.

Serena Williams marè ngajuara'aghi 35 gelar Grand Slam sè terdiri 23 gelar tunggal, 13 gelar ganda, bân 2 gelar ganda camporan. Tello'belâs gelar Grand Slam gandana jârèya mennang bi' kaka'na, Venus. Pas bulân Agustus 2012, rèya negghu medali emas ḍâri sèktor tunggal bi' ganda ḍâri Olimpiade Musim Panas 2012. Jarèya la marè ollè titel 'Golden Slem' sè marè mamennang kaempa' turnamen Grand slam bân Olimpiade. È Sèktor tunggal, iyâ arèya petenis kaduwâ' sè la ḍâpa' raihan rèya, marèna Steffi Graf. Iyâ arèya marè mamennangnganghin 'Golden Slam' è sèktor ganda. Iyâ arèya sala sèttongnga petenis, lakè' otabâ binè', sè anḍi' gelar 'Golden Slam' è kaduwâ' sèktor.

Bi' 67 gelar tunggal WTA, iyâ arèya petenis bi' gelar juara tunggal se palèng bânnya' antarana sakabbina pamaèn sè aktif WTA.

Serena Williams amantan bi' Alexis Ohanian pas 16 Nopèmber 2017. Jarèya ngumummaghi kal-bhâkalla pas bulân Dèsèmber 2016. Jarèya anḍi' ana' sèttong binè' anyama Alexis Olympia Ohanian Junior.

## Kaoḍi'ân Awwâl
Williams lahèr pas 26 Sèptèmber 1981 è Saginaw, Michigan ḍâri pasangan Oracene Price bân Richard Williams. Williams arèya ana' bhungso ḍâri lèma' satrètan, tamaso' kaka' binè' Venus. Jârèya kèya anḍi' pètto' trètan tiei ḍâri eppa'na. Bâkto pas kènnè', kalowargana apinḍa ka Compton, California, èḍimma Williams molaèn amaèn tenia pas omor empa' taon. Serena bân Venus ngajeleni sekola roma. eppa' bân embo'na dhâddhi pelatè, tamaso' pakatè laènna sè abânto ngajhârin pemainan tamaso' Richard Williams, orèng lakè' asal compton sè nyama eppa'na pas manaddhek sakola'an tenis otabâ tutorial Venus bân Serena Williams.

Pas Williams omor sanga' taon, rèya bân kalowargâna apinḍa ḍâri Compton ka West Palm Beach, Florida, polana rèya ollè ḍâteng ka akademi tenis Rick Macci. Macci ta' toman saroju' bi' eppa'na williams, tapè ngahormadhim jhâ' "Jârèya la ngarabât potrèna akaḍi' na'-kana', pagghun nganggâp jarèta akaḍi' na'-kana'". Richard ambu ngèrèm potrèna ka turnamen tenis junior nasional pas Williams omor 10 taon sebbâb terro jârèya fokus ka pangajhârân sakolana. Pangalaman rasisme dhâdhi sebbâb kapotosân rèya èkala', sebbâb Richard Williams marè ngèḍing orèng towa kolè' potè ngoca' tentang  Williams bi' carana salama turnamen. Pas teppa' Wiliams anḍi' rekor 46-3 è tur Junior Assosiasi Tenis Amerika Serikat bân ngadhudhuaghi parèngkat nomer sèttong è antara pamaèn e babana 10 taon è Florida.

Pas 1995, teppa' Williams bâḍâ è kellas sanga', eppa'na narèk potrèna kalowar ḍâri sakola'ana Macci bân sejjâkka, ngala' sakabbina pelatèyan èromana jârèya. Pas ètanya'aghi ḍâpa' ka 2000 apa noro' jalur normal amaèn sacara teratur è sirkuit Junior pastè amanfa'at, Williams ajâwâb; "Sakabbina orèng ngalakoni hal sè bhidhâ. Sèngko' mèkkèrra ghâbây Venus bân sengko', jarèya coma nyoba jhâlân sè bhidhâ, bân rèya la mennang ghâbây kami.

## Referensi